Márton Anita egyelõre a tokiói olimpiáig tervez
Egyelõre a 2020-as tokiói olimpiáig tervez a súlylökõ Márton Anita, aki a magyar atlétika elsõ világbajnoki címét szerezte meg pénteken Birminghamben. Márton - aki 19,62 méteres országos csúccsal diadalmaskodott a fedettpályás vb-n - hétfõn az M4 Sport csatornán azt mondta, hogy korábban nem volt olyan jó versenyzõtípus, mint manapság.
"Sportpszichológushoz fordultam, mert rendszeresen elõfordult, hogy jó állapotban érkeztem a versenyekre, de nem tudtam kihozni magamból azt az eredményt, ami bennem volt" - fejtette ki a 29 éves klasszis.

Edzõje, Eperjesi László hozzáfûzte, fiatalabb korában Mártont a magassága miatt leírták az akkori sportvezetõk.

"Nagyon örülök annak, hogy kettõnk kitartása meghozta ezt az eredményt. Tehettük volna, hogy elengedjük, és nem küzdünk tovább, megmaradunk magyar szinten" - fogalmazott. "Hittem benne, hogy a munka fogja megmutatni az eredményt, s hogy Anita fizikális képességei is sokkal többre hivatottak. Jó volt ez az út, amin elindultunk, és végigcsináltuk."

Hozzátette, a versenyzõnek bíznia kell az elvégzett munkában és saját magában. "Ez a legfontosabb, ha ez hiányzik, nem várhatunk elõrelépést" - hangsúlyozta Eperjesi László.

Márton Anita immár évek óta a nemzetközi elit tagja, a legutóbbi két fedettpályás Európa-bajnokságot megnyerte, míg a 2016-os portlandi vb-n második volt. Kifejtette, négy éve nyerte elsõ Európa-bajnoki érmét, azóta folyamatosan bizonyít, és egyre elõrébb lép. Mint mondta, megtanult egy mentális technikát, ami segít neki a külvilág kizárásában, hogy magára tudjon koncentrálni. Elmondta, a lökések után leül, és végiggondolja, min kell javítania, s átgondolja a következõ dobását.

Az elõtte álló idényrõl elmondta, már két éve szeretné átlépni a húszméteres határt.

"Remélem, idén sikerül átszakítani, és kicsit meglendülnek az eredmények" - mondta, hozzátéve, tavaly a londoni vb-n is úgy érezte, benne van ez az eredmény, akkor a jó idõjárás hiányzott hozzá. A brit fõvárosban végül második lett.

"Egyelõre Tokióig tervezek, utána meglátjuk a folytatást" - fûzte hozzá Márton Anita.